CELEX: C2004/094/01
Language: da
Date: 2004-04-17 00:00:00
Title: Domstolens Dom (Anden Afdeling) af 4. marts 2004 i de forenede sager C-19/01, C-50/01 og C-84/01, Istituto nazionale della previdenza sociale (INPS) mod Alberto Barsotti m.fl., Milena Castellani mod Istituto nazionale della previdenza sociale (INPS), Istituto nazionale della previdenza sociale (INPS) mod Anna Maria Venturi (anmodninger om præjudiciel afgørelse indgivet af Tribunale di Pisa, Tribunale di Siena og Corte Suprema di cassazione

17.4.2004   
            
            
               DA
            
            
               Den Europæiske Unions Tidende
            
            
               C 94/1
            
         
      DOMSTOLENS DOM
   
   (Anden Afdeling)
   af 4. marts 2004
   i de forenede sager C-19/01, C-50/01 og C-84/01, Istituto nazionale della previdenza sociale (INPS) mod Alberto Barsotti m.fl., Milena Castellani mod Istituto nazionale della previdenza sociale (INPS), Istituto nazionale della previdenza sociale (INPS) mod Anna Maria Venturi (anmodninger om præjudiciel afgørelse indgivet af Tribunale di Pisa, Tribunale di Siena og Corte Suprema di cassazione (1)
   
   (»Socialpolitik - beskyttelse af arbejdstagerne i tilfælde af arbejdsgiverens insolvens - (direktiv 80/987/EØF) - begrænsning af garantiinstitutionernes betalingspligt - loft over garantien for betaling - forskud betalt af arbejdsgiveren - direktivets sociale sigte«)
   (2004/C 94/01)
   Processprog: italiensk
   I de forenede sager C-19/01, C-50/01 og C-84/01, angående anmodninger, som henholdsvis Tribunale di Pisa (Italien) og Tribunale di Siena (Italien) samt Corte Suprema di cassazione (Italien) i medfør af artikel 234 EF har indgivet til Domstolen for i de for nævnte retter verserende sager, Istituto nazionale della previdenza sociale (INPS) mod Alberto Barsotti m.fl. (sag C-19/01), Milena Castellani mod Istituto nazionale della previdenza sociale (INPS) (sag C-50/01), Istituto nazionale della previdenza sociale (INPS) mod Anna Maria Venturi (sag C-84/01), at opnå en præjudiciel afgørelse vedrørende fortolkningen af Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens (EFT L 283, s. 23), har Domstolen (Anden Afdeling), sammensat af V. Skouris som fungerende formand for Anden Afdeling og dommerne R. Schintgen og N. Colneric (refererende dommer); generaladvokat: C. Stix-Hackl; justitssekretær: ekspeditionssekretær L. Hewlett, den 4. marts 2004 afsagt dom, hvis konklusion lyder således:
   Artikel 3, stk. 1, og artikel 4, stk. 3, første afsnit, i Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens skal fortolkes således, at de ikke bemyndiger en medlemsstat til at begrænse garantiinstitutionernes betalingsforpligtelse til et beløb, der dækker de pågældende arbejdstageres grundlæggende behov, og som fradrages de betalinger, som arbejdsgiveren har foretaget i den periode, der er dækket af garantien.
   
      (1)  EFT C 79 af 10.3.2001
   
   
      EFT C 95 af 24.3.2001
   
   
      EFT C 118 af 21.4.2001.